
निर्णय
समीक्षा
0. जिल्ला विपद व्यवस्थापन समितिको पछिल्लो बैठकको निर्णयको कार्यान्वयन सम्बन्धमा समीक्षा गरियो।२०७७ श्रावण १२ गते देखि २०७७ मंसीर २९ गते सम्म जिल्लामा जम्मा १४५ वटा विपदजन्य घटना भएको जसबाट ३ जना घाइते, १०८ घर पूर्ण क्षति, ५२ घर आंशिक क्षति ७२ घर उच्च जोखिम र २४ घर जोखिममा परेको देखियो ।विपद व्यवस्थापनको क्षेत्रमा हालसम्म भएका कार्यहरू सन्तोषजनक रहेको महशूस गरियो।साथै विपद पीडितहरूलाई घटनास्थलमा नै पुगी समन्वयात्मक रुपमा राहत सामग्री उपलव्ध गराउने कार्यलाई थप प्रभावकारी बनाउने निर्णय गरियो।
0. नेपाल सरकार गृह मन्त्रालयबाट वर्षायाममा बाढी पहिरो लगायतका विपदका घटनाबाट विस्थापित भएका परिवारहरुलाई सुरक्षित स्थानमा स्थानान्तरणका लागि विवरण माग भै आए अनुरुप पालिकाहरुबाट  विस्थापित परिवारहरुको विवरण संकलन गरी गृह मन्त्रालय पठाइएकोमा विस्थापित परिवारहरुलाई सुरक्षित स्थानमा घर निर्माणको व्यवस्थाका लागि नेपाल सरकार गृह मन्त्रालयमा पुनः अनुरोध गरी पठाउने ।

कोभिड-१९ संक्रमण रोकथाम तथा नियन्त्रण सम्बन्धमा
0. यस जिल्लामा कोभिड-१९ संक्रमितको संख्या ९४८ सक्रिय संक्रमितको संख्या २५८ भइसकेको वर्तमान अवस्थामा बढ्दो संक्रमणलाई न्यूनीकरण गर्नको लागि स्थानीयस्तरमा गठित कोरोना रोकथाम समूह(CPG) लाई थप प्रभावकारी बनाउने।सवै सार्वजनिक स्थलहरूमा स्वास्थ्य र सुरक्षाका मापदण्डहरूलाई कडाइका साथ पालना गर्ने गराउने काममा विपद तथा स्वास्थ्य क्षेत्रमा कार्यरत सरकारी, गैरसरकारी, निजी सबै निकाय तथा संघसंस्थाहरु  समेत एकीकृत रुपमा परिचालित हुने र सो कार्यको स्थानीय प्रहरी तथा स्थानीय तहहरूले प्रभावकारी रुपमा अनुगमन गर्ने। 
0. कोभिड-१९ सँग सम्बन्धित स्वास्थ्य तथा सुरक्षाका मापदण्ड लगायत अन्य व्यवस्थाहरू पालना भए नभएको सम्बन्धमा अनुगमन गर्दा स्वास्थ्य तथा सुरक्षाका मापदण्डको उल्लघंन  भएको पाइएमा सम्बन्धित व्यक्ति वा संस्थालाई प्रचलित कानून बमोजिम कारवाही गर्ने।
0. कोभिड-१९ को संक्रमणका कारण क्वारेन्टिन वा आईसोलेशनमा बसी वा अस्पताल भर्ना भई कार्यालयमा उपस्थित हुन नसकेका सरकारी तथा अर्ध सरकारी निकाय  एवं कार्यालयमा कार्यरत कर्मचारीहरूका हकमा सम्बन्धित कार्यालय प्रमुखले क्वारेन्टिन वा आईसोलेशनमा बसेको वा अस्पताल भर्ना भएको व्यहोरा प्रमाणित गरी क्वारेन्टिन वा आईसोलेशनमा बसेका कर्मचारीहरूलाई बढीमा १४ दिन र अस्पताल भर्ना भई उपचार गराएका कर्मचरीहरूलाई अस्पतालमा उपचार गराउँदाको अवधिभर सार्वजनिक विदा कायम गरी दिने र निजी संघ संस्थाका हकमा समेत सोही अनुसारको व्यवस्था गर्न गराउन अनुरोध गर्ने।
0. सार्वजनिक निकायमा कार्यरत पदाधिकारी वा कर्मचारी कोभिड-१९ बाट संक्रमित भएमा वा कन्ट्याक्ट ट्रेसिङमा परेमा त्यस्ता पदाधिकारी वा कर्मचारीबाहेक अन्य कर्मचारी/पदाधिकारीबाट सार्वजनिक सेवालाई निरन्तरता दिने व्यवस्था सम्बन्धित कार्यालयले मिलाउने।
0. कोभिड १९ संक्रमित व्यक्तिको तथा अन्य विरामीहरुको उपचारको लागि महत्वपूर्ण रहेको अक्सिजन व्यवस्थापनको लागि हाल त्रिशुली अस्पताल नुवाकोटमा अक्सिजन प्लान्ट सञ्चालनमा रहेको तर Compressor  जडान नभएको कारणले उक्त प्लान्टबाट उत्पादिन अक्सिजन सिलिन्डरमा भर्न नसकिने हुँदा रसुवा, धादिङ्ग जिल्ला तथा स्थानीय तहका अस्पतालहरुलाई समेत मध्यनजर गर्दै उक्त Compressor को लागि तत्कालै वजेट ब्यवस्था गरिदिन स्वास्थ्य तथा जनसंख्या मन्त्रालयलाई अनुरोध गर्ने ।
0. गृह मन्त्रालयको च.नं. १४७२ मिति २०७७।०७।२७ को निर्णय कार्यान्वयन सम्बन्धी परिपत्र बमोजिम कोभिड-१९ संक्रमण रोकथाम नियन्त्रण तथा उपचार समेतका कार्यहरुका लागि स्थानीय वडा एवं टोल समितिहरुको भूमिका प्रभावकारी हुने भएकोले प्रत्येक वडा कार्यालयले Dedicated Team गठन गरि कोभिड-१९ बाट संक्रमित भई नेपाल सरकारको स्वीकृत मापदण्ड बमोजिम होम आइसोलेसनमा बसेका व्यक्तिहरुलाई स्वास्थ्य परामर्श उपलब्ध गराउने स्वास्थ्य अवस्थाको निगरानी तथा उपचार गर्ने थप उपचार आवश्यक पर्ने भएमा अस्पताल लैजाने र मापदण्डको पालना गरे नगरेको अनुगमन गर्ने लगायतका आवश्यक कार्यहरु प्रभावकारी रुपमा गर्ने । सम्बन्धित स्थानीय तहले यस सम्बन्धमा आवश्यक सहयोग समन्वय र सहजीकरण गर्ने ।
रक्तसंचार सम्बन्धमा
0. विपदका घटनामा परी घाइते हुनेहरुको उपचार गर्न, शल्यक्रिया गर्न तथा अन्य उपचारमा अत्यावश्यक रगतको अभाव हुन नदिन हाल संचालित रक्त संचार केन्द्रको क्षमता वृद्धि तथा स्तरोन्नति गरी जिल्लामा रगतको अभाव नहुने अवस्था सुनिश्चित गर्न नेपाल रेडक्रस सोसाइटी, जिल्ला शाखा, नुवाकोट मार्फत नेपाल रेडक्रस सोसाइटी, केन्द्रीय कार्यालयमा अनुरोध गर्ने । जिल्लास्थित निजी तथा गैरसरकारी संस्था, सवै स्थानीय तह लगायत सम्बद्ध सबैले स्तरोन्नतिको लागि सहयोग गर्ने ।
विष्फोट गराई ढुंगा हटाउन बजेट व्यवस्थाका लागि अनुरोध गर्ने सम्बन्धमा
0. साविक घ्याङ्गफेदी गा.वि.स. वडा नं.३, नेगी (हाल दुप्चेश्वर गाउँपालिका वडा नं.१) मा ४७ घरधुरीको बसोबास रहेको वस्तीमाथि करिव २००० घन मिटरको अस्थिर अवस्थामा रहेको ढुङ्गा कुनै पनि समयमा वस्तीतर्फ खस्न सक्ने सम्भावना भएको देखिदा सो ढुङ्गा विष्फोट गराउन मिल्ने/नमिल्ने सम्बन्धमा अध्ययन गर्न प्राविधिक सहितको टोली व्यवस्थाका लागि नेपाली सेनाको जबरजंग गणलाई अनुरोध गरिएकोमा उक्त गणबाट प.सं 13201/अप्स/०४/077/78/7 मिति2077/08/28 पत्रबाट सो ढुङ्गा विष्फोट गराई वस्ती सुरक्षित गर्न दक्ष जनशक्ति र Equipment  नेपाली सेनाले उपलव्ध गराउने र विष्फोटक पदार्थ लगायत अन्य कार्यमा रू.पैंतालीस लाख बयालिस हजार पाँचसय खर्च हुने भनी प्रारम्भिक लागत अनुमान भइ आएको हुँदा उक्त रकम केन्द्रीय दैवी प्रकोप उद्धार कोषबाट व्यवस्था गरिदिन नेपाल सरकार गृह मन्त्रालयमा अनुरोध गर्ने।

खर्च अनुमोदन सम्बन्धमा
0. जिल्ला विपद व्यवस्थापन कोषबाट जिल्लाका विभिन्न स्थानमा भएका विपदजन्य घटनाका पीडितहरूलाई मिति 2077/04/12 देखि मिति 2077/08/30 सम्ममा राहत स्वरुप उपलव्ध गराइएको जम्मा रकम रू 867000।–अक्षरेपि रु. आठ लाख सतसठ्ठी हजार मात्र, विपद पीडित उद्धार तथा राहत सम्बन्धी(सातौं संशोधन) मापदण्ड २०77 को दफा ३(ड) को व्यवस्था बमोजिम जिल्ला प्रशासन कार्यालयबाट स्वास्थ्य सामग्री खरिद गर्दा लागेको खर्च रु. ७2,986।–अक्षरेपी रु. वहत्तर हजार नौसय छयासी मात्र र वागमती प्रदेश सरकारबाट प्राप्त बजेटबाट  Extraction किट खरिदमा खर्च भएको रु.180800। अक्षरेपी रु. एक लाख असी हजार आठसय मात्र अनुमोदन गर्ने।

शीतलहर तथा हिमपातको जोखिम न्यूनीकरण

0. जिल्लाका सबै पालिकाहरुले शीतलहर सम्बन्धी आपतकालीन कार्य योजना बनाउने । उक्त कार्ययोजना  अनुरुप सबै पालिकाहरुले शीतलहर तथा हिमपातको जोखिम न्यूनीकरण  गर्न प्रभावकारी रुपमा कार्यन्वयन गर्ने गराउने ।
0. जिल्लास्थित सवै सुरक्षा निकायहरू, स्थानीय तह, सवै सार्वजनिक सेवा प्रदायक कार्यालयहरू, नेपाल रेडक्रस सोसाइटी, NGOs लगायतका निकायहरूले समन्वय गरी शीतलहर तथा हिमपातबाट हुनसक्ने संभावित जोखिम न्यूनीकरणका लागि आफूसँग भएको स्रोत र साधन सहित तत्काल परिचालन हुनसक्ने गरी तयारी अवस्थामा राख्ने।
0. शीतलहर/ जाडो याममा अपनाउनुपर्ने सतर्कता र कोभिड-१९को संक्रण रोकथामका लागि जाडोयाममा अपनाइनुपर्ने विशेष स्वास्थ्य सतर्कता सम्बन्धी कार्यहरु सम्बन्धी सचेतनामूलक प्रचार प्रसार सामाग्री स्वास्थ्य कार्यालयले तयार गरी स्थानीय संचार माध्यमहरु मार्फत प्रचार प्रसारको व्यवस्था मिलाउने।सम्पूर्ण पालिकाहरुले समेत स्थानीय भाषामा सोही प्रकारको सामाग्री तयार गरी आ-आफ्नो क्षेत्रमा उपयुक्त माध्यद्बारा प्रचार प्रसार गरी जनचेतना अभिबृद्धि गर्ने । यस कार्यमा जिल्ला स्थित मानवीय सहयोगका काममा कार्यरत गै.स.स.हरुले समेत आवश्यक सहयोग उपलब्ध गराउने ।
0. मानवीय सहयोगको क्षेत्रमा कार्यरत तथा जिल्लाका विभिन्न विषयगत क्षेत्रमा आबद्ध संघ/संस्थाहरुले शीतलहरका समयमा आवश्यक पर्न सक्ने मानवीय सहयोग सम्बन्धी सामाग्रीहरु स्थानीय तहसँग समन्वय गरी तयारी अवस्थामा राख्ने तथा पालिकामा आवश्यकता भएको बखत पालिका तथा जिल्ला विपद व्यवस्थापन समितिसँग समन्वय गरी उपलब्ध गराउने/ वितरणको व्यवस्था मिलाउने ।
0. बढ्दो चिसोसँगै शीतलहर तथा हिमपातबाट प्रभावित हुनसक्ने विपन्न समुदाय एवं वस्तीहरूको पहिचान गरी पहिचान भएका समुदाय एवं वस्तीहरूमा रहेका व्यक्ति एवं परिवारहरू मध्ये पनि अति विपन्न, न्यानो कपडा नभएका, संकटासन्नहरूको परिवारको सदस्य संख्या तथा घरमूलीको नामसमेत सम्बन्धित स्थानीय तहले स्थानीय प्रहरी र स्थानीय रेडक्रस सोसाइटीको समन्वयमा यकीन गरी विवरण अद्याबधिक गर्ने र त्यसरी पहिचान भएका अतिविपन्न व्यक्ति तथा परिवारलाई अत्यवश्यक पर्ने राहत सामग्री दोहोरो नपर्ने गरी जिल्लास्थित सवै स्थानीय तहले उपलव्ध/व्यवस्थापन गर्ने गराउने।
0. चिसोको मौसममा ज्येष्ठ नागरिकहरू,बिरामीहरू, बालबालिकहरू, सुत्केरी तथा गर्भवती महिलाहरू, घरविहीन तथा अतिविपन्न वर्ग र विपद प्रभावित वर्गलाई बढी असर गर्ने भएकोले यस समूहलाई विशेष सम्बोधन हुने गरी कार्यक्रम सञ्चालन गर्न जिल्लाका स्थानीय तहहरूलाई र विपद् पूर्वतयारी खोज तथा उद्धार सँग सम्बन्धित जन चेतनामूलक सामग्रीहरु तयार गरी प्रकाशन तथा प्रशारण गरिदिन जिल्लास्थित सञ्चार माध्यमहरूलाई अनुरोध गर्ने।यस कार्यमा सहयोग गर्न सबै स्थानीय तह र गैरसरकारी संस्थाहरुलाई अनुरोध गर्ने ।
सिफारिस गर्ने सम्बन्धमा
0. सरकारी जग्गा दर्ता तथा लिजमा उपलव्ध गराउने सम्बन्धी कार्यनीति २०७१ को दफा १०(१) बमोजिमको सिफारिस समितिबाट मिति 2077।08।1४ गतेको बैठकबाट साविक भैरवी गा.प. वडा नं.१ हाल विदुर नगरपालिका वडा नं.१ इन्द्रायणीघाटमा अवस्थित कि.नं.५०को करिव 142 रोपनी क्षेत्रफलको सरकारी जग्गा प्राविधिक शिक्षा तथा व्यावसायिक तालिम परिषद, सानो ठिमी, भक्तपुर अन्तर्गत आंगिक शिक्षालयको रुपमा पोष्ट बहादुर बोगटी बहुप्राविधिक शिक्षालयको नाममा उपलव्ध गराउन सिफारिस भएकोमा उक्त जग्गा जिल्लामा विपद उद्धार तथा व्यवस्थापनको लागि समेत आवश्यक नपर्ने भनी सम्बन्धित निकायमा सिफारिस गर्ने।
0. जिल्लाभित्र विपदको समयमा हुनसक्ने बाढी पहिरो तथा भूक्षयको जोखिम न्यूनीकरण गर्नको लागि न्यूनतम १२000 (बाह्रहजार) थान तार जाली वितरण हुन सक्ने गरी बजेटको व्यवस्थापन गर्न जलस्रोत तथा सिञ्चाइ विकास डि. कार्यालय मार्फत भौतिक पूर्वाधार विकास मन्त्रालय, वाग्मती प्रदेश सरकारलाई अनुरोध गर्ने।
0. बाढी पहिरो लगायका विपदको समयमा हुनसक्ने क्षतिको न्यूनीकरणका लागि आफ्नो क्षेत्रभित्रका स्थानान्तरण गर्नुपर्ने वस्तीहरूको पहिचान गर्ने, यकीन तथ्याङ्क संकलन गर्ने, बजेटको अनुमान गर्ने, स्रोत जुटाउने र सो बमोजिम वस्ती स्थानान्तरण गर्ने सम्बन्धमा प्रत्येक स्थानीय तहका स्थानीय विपद व्यवस्थापन समितिले वर्षायाम शुरु हुनु अगावै कार्ययोजना बनाई कार्यान्वयन गर्ने।
[bookmark: _GoBack]
